98/628/YUTP: Neuvoston päätös, tehty 9 päivänä marraskuuta 1998, Euroopan unionista tehdyn sopimuksen J.4 artiklan 2 kohdan perusteella, unionin erityistoimesta miinanraivausavun alalla tehdyn neuvoston päätöksen täytäntöönpanosta



Virallinen lehti nro L 300 , 11/11/1998 s. 0002 - 0003



NEUVOSTON PÄÄTÖS, tehty 9 päivänä marraskuuta 1998, Euroopan unionista tehdyn sopimuksen J.4 artiklan 2 kohdan perusteella, unionin erityistoimesta miinanraivausavun alalla tehdyn neuvoston päätöksen täytäntöönpanosta (98/628/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.4 artiklan 2 kohdan, ottaa huomioon Länsi-Euroopan unionia (WEU) koskevan julistuksen, joka on liitetty sopimusta hyväksyttäessä allekirjoitettuun päätösasiakirjaan, sekä katsoo, että neuvosto teki tänään perustamissopimuksen J.3 artiklan perusteella päätöksen unionin erityistoimesta miinanraivausavun alalla (1), tällainen toimi edellyttäisi henkilöstöltä sotilaallista asiantuntemusta; näin ollen unionin olisi käytettävä WEU:n apua, ja WEU:n toimielimet ovat hyväksyneet liitteessä esitetyt käytännön järjestelyt, ON PÄÄTTÄNYT SEURAAVAA: 1 artikla 1. Euroopan unioni pyytää WEU:ta toteuttamaan Euroopan unionin toimen, johon kuuluu miinanraivausasiantuntijoiden ja -kouluttajien koordinointi, valvonta ja kouluttaminen Kroatiassa, sellaisena kuin siitä säädetään neuvoston päätöksessä 98/627/YUTP (2). 2. Edellä 1 kohdassa tarkoitetun toimen täytäntöönpano toteutetaan liitteessä esitettyjen käytännön järjestelyjen mukaisesti. 2 artikla Tämä päätös annetaan tiedoksi WEU:lle Euroopan unionin asiakirjojen toimittamisesta WEU:lle 14 päivänä toukokuuta 1996 annettujen neuvoston päätelmien mukaisesti. 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan virallisessa lehdessä. Tehty Brysselissä 9 päivänä marraskuuta 1998. Neuvoston puolesta W. SCHÜSSEL Puheenjohtaja (1) Ks. tämän virallisen lehden sivu 1 LIITE Käytännön järjestelyt 1. Länsi-Euroopan unionin (WEU) valtuuskunta hoitaa tehtävänsä WEU:n vastuulla. 2. Operaation aikana edellytetään, että: - WEU:n valtuuskunta raportoi kuukausittain WEU:lle, joka toimittaa selvitykset täydellisinä EU:lle, - WEU:n valtuuskunta laatii väliselvityksen, jossa se tekee alustavan arvion operaatiosta ja ehdottaa tarvittaessa mahdollisia mukautuksia operaation toteuttamistapaan, - hätätilanteessa WEU:lle annetaan välittömästi selvitys, jonka se toimittaa EU:lle. Tilanne arvioidaan ja harkitaan, onko asia annettava EU:n ja WEU:n elinten ratkaistavaksi. 3. Operaation päätteeksi WEU laatii kokemuksistaan asiakirjan, joka toimitetaan EU:lle. 4. Pääasiallisina viestintäkanavina käytetään: - EU:n ja WEU:n sihteeristöjen välisiä sekä komission ja WEU:n sihteeristön välisiä nykyisiä yhteyspisteitä, - molempien puheenjohtajavaltioiden nimeämiä yhteyspisteitä. 5. Olisi muistettava, että on mahdollista järjestää työryhmien koordinoituja kokouksia. 6. EU:n puheenjohtajavaltion diplomaattinen edustusto antaa tarvittaessa WEU:n valtuuskunnalle poliittista ja diplomaattista tukea. 7. Operaatiosta julkisuuteen annettavia tietoja koordinoidaan. 8. Operaation kustannukset maksetaan komission ja WEU:n välillä sovittavien rahoitusjärjestelyjen mukaisesti Euroopan yhteisön talousarvioon sovellettavia menettelyjä ja sääntöjä noudattaen. Edellä mainitut käytännön järjestelyt eivät vaikuta kummankaan järjestön sisäisiin menettelyihin tai niiden välillä mahdollisesti tarvittaviin uusiin yhteydenottoihin.